b'\n_START_ARTICLE_\nNadejda R\xc3\xadmskaia-K\xc3\xb3rsakova\n_START_SECTION_\nPrimers anys\n_START_PARAGRAPH_\nNascuda Nadejda Nikol\xc3\xa0ievna Purgold a Sant Petersburg,  era la m\xc3\xa9s jove de tres filles i la besn\xc3\xa9ta del jurista del segle XVIII Johannes Purgold. Va comen\xc3\xa7ar a tocar el piano als nou anys, i va continuar els seus estudis de piano al Conservatori de Sant Petersburg amb Anton Guerke.Tamb\xc3\xa9 va estudiar teoria de la m\xc3\xbasica al conservatori amb Nikolai Zaremba i, posteriorment, composici\xc3\xb3 i orquestraci\xc3\xb3 amb Rimski-K\xc3\xb3rsakov per\xc3\xb2 no es va graduar._NEWLINE_Durant els anys 1860 i 70 tocava el piano a les vetllades musicals que tenien lloc a la casa d\'Aleksandr Dargomijski , i es f\xc3\xa9u amiga de Dargomijski, Modest M\xc3\xbassorgski i Aleksandr Borod\xc3\xadn.Mussorgski, aficionat tant de Nadejda com de la seva germana Aleksandra, es va fer amic de totes dues,i anomenava Nadejda "la nostra estimada orquestra".Tamb\xc3\xa9 tocava a les reunions musicals del cercle Bal\xc3\xa0kirev.Entre les obres que tocava amb els kutxka hi havia \xc3\xb2peres de M\xc3\xbassorgski El matrimonii Bor\xc3\xads Godunov, m\xc3\xa9s La donzella de Pskov de Nikolai Rimski-K\xc3\xb3rsakov.\n_START_SECTION_\nArranjaments\n_START_PARAGRAPH_\nDargomijski va ensenyar a R\xc3\xadmskaia-K\xc3\xb3rsakova a simplificar les partitures orquestrals,una tasca per a la qual tenia un talent especial, hi estava avesada, i la qual li donaria un bon \xc3\xbas. Les seves transcripcions (per a piano a quatre mans) inclouen obres de Dargomijski, Rimski-K\xc3\xb3rsakov, Txaikovski, Borod\xc3\xadn i Glazunov.Tamb\xc3\xa9 va arranjar les partitures vocals per les obres de Rimski-K\xc3\xb3rsakov La donzella de Pskov i La boiarda Vera Xeloga,junt amb l\'obra de Borod\xc3\xadn El pr\xc3\xadncep \xc3\x8dgor conjuntament amb Glazunov i el seu marit.\n_START_SECTION_\nObres originals\n_START_PARAGRAPH_\nEs conserven manuscrits aut\xc3\xb2grafs d\'una escena simf\xc3\xb2nica basada en G\xc3\xb3gol, "L\'indret encantat" (en rus: \xd0\x97\xd0\xb0\xd0\xba\xd0\xbe\xd0\xbb\xd0\xb4\xd0\xbe\xd0\xb2\xd0\xb0\xd0\xbd\xd0\xbd\xd0\xbe\xd0\xb5 \xd0\xbc\xd0\xb5\xd1\x81\xd1\x82\xd0\xbe Zakoldovannoie mesto), una \xc3\xb2pera Maiskaia notx\', en rus: \xd0\x9c\xd0\xb0\xd0\xb9\xd1\x81\xd0\xba\xd0\xb0\xd1\x8f \xd0\xbd\xd0\xbe\xd1\x87\xd1\x8c amb acompanyament arranjat per a piano, peces de piano i can\xc3\xa7ons.Va completar "L\'indret encantat" una setmana o dues abans del seu matrimoni, i la va orquestrar l\'any seg\xc3\xbcent.Va deixar de compondre despr\xc3\xa9s del seu matrimoni amb Rimski-K\xc3\xb3rsakov.Aix\xc3\xb2 pot haver estat en part de la comparaci\xc3\xb3 desfavorable de les seves obres amb el seu marit, per\xc3\xb2 probablement tamb\xc3\xa9 a causa de les seves responsabilitats familiars.\n_START_SECTION_\nLlibres\n_START_PARAGRAPH_\nVa publicar dues compilacions de Dargomijski, va escriure una mem\xc3\xb2ria de M\xc3\xbassorgski i va editar l\'autobiografia del seu marit, Cr\xc3\xb2nica de la meva vida musical.'